
Biroul Permanent

al

Camerei  Deputaţilor

Vă înaintăm, alăturat, RAPORTUL COMUN asupra asupra  propunerii legislative privind modificarea şi completarea Legii 335 a camerelor de comerţ din România, publicată în Monitorul Oficial al României nr.836 din 6 decembrie 2007, trimis comisiilor sesizate în fond cu adresa nr. Pl-x 662 din 15 decembrie 2009 şi înregistrată cu nr. 31/1144 din 15 decembrie 2009, respectiv nr. 23/422 din 15 decembrie 2009.
	PREŞEDINTE,

                      Daniel Buda

	PREŞEDINTE,

Iulian Iancu

Comisia juridică, de                                                            Comisia pentru industrii
disciplină şi imunităţi                                                                       şi servicii

Bucureşti, 15.02.2010                                                          Bucureşti, 15.02.2010

Nr.Pl-x 662/2009                                                                  Nr.23/422/2009
RAPORT   COMUN

asupra  propunerii legislative privind modificarea şi completarea Legii 335 a camerelor de comerţ din România, publicată în Monitorul Oficial al României nr.836 din 6 decembrie 2007

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi  a fost sesizată spre dezbatere, în fond, împreună cu Comisia pentru industrii şi servicii, cu propunerea legislativă privind modificarea şi completarea Legii 335 a camerelor de comerţ din România, publicată în Monitorul Oficial al României nr.836 din 6 decembrie 2007, trimisă cu adresa nr.Pl.x.662 din 15 decembrie 2009,  înregistrată cu nr. 31/1144 din 15 decembrie 2009.
Senatul, în calitate de primă Cameră  sesizată, a respins propunerea legislativă  în şedinţa din data de 9 decembrie 2009.
Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera  Deputaţilor este  Cameră decizională. 
Guvernul, prin punctul de vedere transmis cu adresa nr. 1812 din 17 iulie 2009, nu susţine adoptarea acestei iniţiative legislative. De asemenea, Guvernul României, prin adresa nr. 576/DRP, a transmis un nou punct de vedere prin care nu susţine adoptarea iniţiativei legislative.
Consiliul Legislativ  a avizat negativ, iniţiativa legislativă, conform avizului nr.579 din 1 iunie 2009.
Propunerea legislativă supusă dezbaterii are ca obiect de reglementare completarea art. 1 din Legea Camerelor de comerţ din România nr. 335/2007, în sensul recunoaşterii de jure pentru actualele Camere de comerţ a calităţii de continuatoare de drept ale Camerelor de comerţ înfiinţate prin Decretul-lege nr. 139/1990.
În conformitate cu prevederile art. 61 din Regulamentul Camerei Deputaţilor, membrii Comisiei juridice, de disciplină şi imunităţi au examinat iniţiativa legislativă mai sus menţionată în şedinţa din 2 februarie 2010, întocmind Raportul preliminar nr.Pl-x 662/2009 din 2 februarie 2010.  
Membrii Comisiei pentru industrii şi servicii au analizat Raportul preliminar al Comisiei juridice, de disciplină şi imunităţi şi celelalte documente conexe în şedinţa din 10 februarie 2010. 

La lucrările Comisiei juridice, de disciplină şi imunităţi au participat, din totalul de 25 de membri, un numar de 17 de deputaţi, iar la lucrările Comisiei pentru industrii şi servicii au participat, din totalul de 28 de membri, un numar de 26 de deputaţi.

 La lucrările Comisiei juridice, de disciplină şi imunităţi a participat, în calitate de invitat, doamna Rodica Constantinovici, secretar de stat în Ministerul Justiţiei.

Cu ocazia dezbaterilor s-a constatat că, dacă se dorea instituirea ope legis a continuităţii personalităţii juridice a Camerelor de comerţ şi industrie teritoriale desfiinţate prin Decretul nr. 74/1949, trebuia ca această ipoteză să fi fost integrată în Decretul-lege nr. 139/1990, şi nu în Legea nr. 335/2007, act normativ care abrogă dispoziţiile Decretului-lege nr. 139/1990.

A reglementa în prezent faptul că, Camerele de comerţ şi industrie teritoriale, înfiinţate prin Decretul-lege nr. 139/1990, sunt continuatoarele de jure a celor desfiinţate prin Decretul nr. 74/1949, reprezintă retroactivitate, care este interzisă expres de art. 15 alin. (2) din Constituţia României, republicată. 
În urma dezbaterii, membrii celor 2 Comisii au hotărât, cu unanimitate de voturi, să propună plenului Camerei Deputaţilor  respingerea propunerii legislative. 
În raport de obiectul şi conţinutul său, proiectul de lege  face parte din categoria legilor ordinare.
                       PREŞEDINTE ,                                         PREŞEDINTE,          


     Daniel Buda                                             Iulian Iancu
	SECRETAR,

Gabriel Andronache
	SECRETAR,

Mircea Marin


Consilier Paul Şerban                                                                                                                                              Consilier parlamentar Silvia Vlăsceanu                                                                                       
